# Basserne

### Fra Wikipedia, den frie encyklopædi

Du har nye beskeder (forskel fra næstsidste redigering).

  Denne artikel omhandler tegneserien Basserne. For bladet se Basserne (humorblad)

Basserne (Beetle Bailey) er en amerikansk tegneserie (hovedsageligt avisstribe) tegnet af Mort Walker.

Den humoristiske serie begyndte i 1950 og handlede da om studenten Jens Fup og hans venner i et universitetsmiljø. På den tid rasede Koreakrigen imidlertid, og som så mange andre amerikanske unge meldte Jens Fup sig i 1952 til hæren. Hermed skiftede serien radikalt stil til at handle om soldaterlivet. Og det gør den stadig, i det der dog i tidens løb er tilføjet en række nye figurer.

Jens Fup gør tjeneste i Pløresødallejren, en lejr som Pentagon af gode grunde helst vil glemme. For både menige, befalingsmænd og officerer er højst ejendommelige personligheder med mangeartede problemer, som de søger at løse på ikke altid lige hensigtsmæssige måder. Jens Fup selv søger gerne at undgå militærlivets mange pligter - forståeligt nok for når hans overordnede S'janten er i nærheden, vanker der køkkentjeneste og 40 km-marcher. Den slags slipper officererne for, men spørger man Generalen, kan man godt fortjene en drink eller fem i klubben efter de hyppige stabsmøder eller de ligeså hyppige runder på golfbanen!

## [redigér] Persongalleri

- Jens Fup er seriens oprindelige titelfigur og menig soldat i Pløresødallejrens 1. kompagni. Han er doven anlagt og prøver ofte at undgå diverse pligter. Heldet er dog ikke altid med ham, så hyppige køkken- og vagtjenester er ofte en del af dagens orden.
- Sergent Orville Bulder, bedre kendt som Sjanten er Jens Fups overordnede. Han er påfaldende tyk, men det bør man ikke nævne hvis man ikke vil ende i den gale ende af hans solide knytnæve. Ofte på nakken af Jens Fup.
- Otto er Sjantenss menneskelignende hund, der går på to ben og i sergentuniform. Taler ikke, men bider gerne.
- Juan er Jens Fups ven og kompagniets skørtejæger.
- Fjotte er kompagniets dumrian. Misforstår konstant ordrer og bemærkninger og skaber jævnligt problemer for sig selv og andre.
- Plato er kompagniets kloge hoved med hang til langstrakt filosofi.
- Smarte er kompagniets sælger af alt muligt. Udspekuleret og kortspiller.
- Rokke er kompagniets ballademager. Altid på tværs. Redaktør af lejravisen.
- Løjtnant Pjock er Sjantens overordnede. Som navnet siger lidt af et pjok, men med store drømme.
- Løjtnant Flap er også tilknyttet 1. kompagni. Han er sort, hvilket han går meget op i.
- Kaptajnen har den lidet ønskværdige stilling som 1. kompagnis chef.
- Majoren er Generalens højre hånd og jævnlig samtalepartner.
- General Amos Langsohm, i daglig tale Generalen er øverstbefalende for Pløresødallejren. Et utaknemmeligt job, der ikke bedres af en utilfreds kone. Drømmer om forfremmelse og har et godt øje til frk. Olsen.
- Frk. Olsen er Generalens sekretær. Flot blondine men ikke særlig dygtig til kontorarbejde.
- Frk. Blips er Generalens anden sekretær. Dygtig til kontorarbejde og til at komme med passende bemærkninger.
- Feltpræsten er lejrens præst og sjælesørger. En from mand men kedsommelig taler.
- Kokken regerer i 1. kompagnis messe. Hans tvivlsomme menuer kan få de menige til at flygte.
- Martha er Generalens håndfaste kone og den, der har bukserne på i hjemmet.

## [redigér] Tegnefilmserie

Basserne fik liv med en tegnefilmserie midt i 1960'erne. Et antal afsnit fra denne serie er udsendt på VHS med dansk tale af Martin Miehe-Renard, Karin Jagd og Timm Mehrens.

## [redigér] Eksterne kilder/henvisninger

- Velkommen til Basserne
- Verdens bedste tegneserie, Basserne

Hentet fra "http://da.wikipedia.org../../../b/a/s/Basserne.html"

Kategori: Tegneserier

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Suomi
- ‪Norsk (nynorsk)‬
- ‪Norsk (bokmål)‬
- Português
- Svenska
- Türkçe